Diari Oficial de la Generalitat Valenciana


Sumari del DOGV 2988, del 09-05-1997 (1997/6808)

ACORD de 14 de febrer de 1997, de la Comissió Territorial d'Urbanisme d'Alacant sobre modificació puntual de les normes subsidiàries del Poble Nou de Benitatxell en xarxa viària, zona escolar i dotacional del col·legi públic Santa Maria Magdalena.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2988

Data del DOGV
:   09-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/6808


Data del document
:   14-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 14 de febrer de 1997, de la Comissió Territorial d'Urbanisme d'Alacant sobre modificació puntual de les normes subsidiàries del Poble Nou de Benitatxell en xarxa viària, zona escolar i dotacional del col·legi públic Santa Maria Magdalena.  
La Comissió Territorial d'Urbanisme, en sessió celebrada el dia 14 de febrer de 1997, va adoptar el següent acord:  
"Vist l'expedient de referència i segons els següents  
Antecedents de fet  
Primer  
L'ajuntament, en sessió plenària realitzada el dia 26 de setembre de 1996 va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, d'11 de juliol de 1996; i en un dels diaris de major difusió provincial el 18 de juny de 1996, i no es va presentar cap al·legació.  
Segon  
La documentació està integrada per memòria informativa i justificativa, plans de projecte i modificat, i plans del pla general refosos.  
Tercer  
L'objectiu d'aquest expedient és suprimir un vial de 4 metres d'amplària que separa una zona verda d'una altra de dotacional escolar per tal que la seua superfície passe a incrementar el sòl d'aquesta última dotació.  
Com a resum resulta:  
- La zona verda no varia  
- La zona escolar augmenta en 280 m  
- El viari disminueix en 289 m  
- La zona d'edificació residencial disminueix en 98 m2  
Es justifica com a necessari per a augmentar la zona escolar i es diu que el viari continuarà servint els fons de les edificacions que donen a l'avinguda d'Alacant per un carrer de servei.  
Consta en l'expedient informe favorable emés per la Conselleria de Cultura, Educació i Ciència amb data 3 de juliol de 1996.  
Consideracions tècniques i jurídiques  
Primera  
La tramitació es considera correcta d'acord amb el que estableix l'article 38 i 39, per remissió del 55.1 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana.  
Segona  
La documentació es considera completa d'acord amb l'article 27 de la LRAU i els articles 37 al 42 del Reglament de Planejament.  
Tercera  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana.  
Per altra banda, la modificació no augmenta aprofitaments lucratius privats, i es limita a transvasar sòl d'ús públic viari a dotacional escolar.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara del que disposen els articles 39 i 40 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana, i articles 9 i 10 del Reglament dels Òrgans Urbanístics de la Generalitat Valenciana aprovat per Decret 77/96 de 16 d'abril del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme,  
ACORDA:  
Primer  
Aprovar definitivament la modificació puntual de les Normes Subsidiàries del Poble Nou de Benitatxell en xarxa viària, zona escolar i dotacional del col·legi públic Santa Maria Magdalena.  
Segon  
Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, d'acord amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Tal publicació n'excusa la notificació individualitzada.  
Contra aquest acord, que no esgota la via administrativa, es podrà interposar recurs ordinari davant l'honorable conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell".  
Alacant, 14 de febrer de 1997.- El president de la Comissió Territorial d'Urbanisme: Fernando Modrego Caballero.